ZÁVERY Z ROKOVANIA
 z mimoriadneho zasadnutia Mestského zastupiteľstva mesta  Medzilaborce 
konaného dňa 15.05.2012
–––––––––––––––––––––––––––––––––––––––––––––––––––––––––––––––––––– 
  UZNESENIE  
Číslo           Uznesenie
––––––––––––––––––––––––––––––––––––––––––––––––––––––––––––––––––––––––- 
1. K otvoreniu zasadnutia
a/ schválenie programu
b/ určenie zapisovateľky
c/ voľba návrhovej, mandátovej komisie, overovateľov zápisnice
d/ kontrola plnenia uznesení
2. K čerpaniu rozpočtu za 1-3/2012,
Návrh na II. úpravu rozpočtu Mesta Medzilaborce na rok 2012
3. K návrhu Smernice č. 3/2012 o finančnom a personálnom riadení projektov
spolufinancovaných z prostriedkov mesta Medzilaborce
4. K návrhu na odpredaj budovy s.č. 136 na Ulici Komenského
5. K návrhu na spôsob odpredaja budovy s.č. 194 na Ulici A. Warhola
6. Rôzne
7. K interpelácii poslancov
8. K záveru

1. K otvoreniu zasadnutia

Uznesenie č. l/a –15.05.2012
Mestské zastupiteľstvo mesta  Medzilaborce schvaľuje program rokovania MsZ tak,  ako je uvedené v pozvánke.

Uznesenie č.1/b – 15.05.2012
Mestské zastupiteľstvo mesta Medzilaborce určuje zapisovateľku p. Ľubov Kuskovú.

Uznesenie č. 1/ c – 15.05.2012
Mestské zastupiteľstvo mesta Medzilaborce schvaľuje: návrhovú komisiu v zložení:

JUDr. Mária Gajdošová – predseda, Ing. Michal Buchovecký,  p. Alexander Černega
							       mandátovú komisiu v zložení:

Ing. Alexander Bober – predseda, Ing. Vladimír Bejda, Ing. Michal Repčík

							       overovateľov zápisnice v zložení :

p. Vlasta Kolesárová, p. Ľuba Papiaková

Uznesenie č.1/d – 15.05.2012
Mestské zastupiteľstvo konštatuje , že uznesenia MsR a MsZ sa priebežne plnia.

2. K čerpaniu rozpočtu za 1-3/2012
Návrh na II. úpravu rozpočtu Mesta Medzilaborce na rok 2012

Uznesenie č. 2 – 15.05.2012
Mestské zastupiteľstvo mesta Medzilaborce berie na vedomie predložený stav čerpania rozpočtu za 1-3/2012.
Mestské zastupiteľstvo mesta Medzilaborce schvaľuje II. úpravu rozpočtu Mesta Medzilaborce na rok 2012 nasledovne:
- zvýšenie príjmov bežného rozpočtu o 23 651 eur,
- zníženie výdavkov bežného rozpočtu o 4 185 eur,
- zníženie príjmov kapitálového rozpočtu o 7 336 eur,
- zvýšenie výdavkov kapitálového rozpočtu o 20 500 eur.

3. K návrhu Smernice č. 3/2012 o finančnom a personálnom riadení projektov
spolufinancovaných z prostriedkov mesta Medzilaborce

Uznesenie č. 3 – 15.05.2012
Mestské zastupiteľstvo schvaľuje Smernicu č. 3/2012 o finančnom a personálnom riadení projektov spolufinancovaných z prostriedkov mesta Medzilaborce

4. K návrhu na odpredaj budovy s.č. 136 na Ulici Komenského

Uznesenie č. 4 – 15.05.2012
Mestské zastupiteľstvo mesta Medzilaborce schvaľuje odpredaj budovy na Ulici Komenského so súp. č. 136 v podiele 1/1, postavenú na parcele registra C KN č. 975 – zastavané zastavané plochy a nádvoria o výmere 164 m², v podiele 1/1 zapísané na LV č. 2324 k.ú. Medzilaborce, ktoré sú vlastníctvom mesta Medzilaborce na základe verejnej obchodnej súťaže v zmysle zákona č.138/1991 Zb. v znení zákona č. 258/2009 Z. z., § 9a ods. 1 písm. a) a podmienky obchodnej verejnej súťaže podľa § 9 ods. 2 písm. b) za kúpnu cenu, ktorá bude najvyššou ponúknutou cenou v súťaži. Minimálna cena je určená Znaleckým posudkom č. 18/2012 zo dňa 18. 02. 2012 znalcom v odbore stavebníctvo Ing. Miroslavom Kačurom zo Strážskeho vo výške 24 200,00 EUR.

5. K návrhu na spôsob odpredaja budovy s.č. 194 na Ulici A. Warhola

Uznesenie č. 5 – 15.05.2012
Mestské zastupiteľstvo mesta Medzilaborce odpredaj nehnuteľnosti: budovu vcelku s.č. 194 na Ulici A. Warhola, zapísanú na LV č. 1533 v k .ú. Medzilaborce formou verejnej obchodnej súťaže odkladá na neskorší termín.

6. Rôzne

Uznesenie č. 6 – 15.05.2012
Mestské zastupiteľstvo mesta Medzilaborce na základe žiadosti firmy JMV AGR s.r.o. Zámočnícka 1, 068 01 Medzilaborce, IČO 36617822 zo dňa 30.04.2012 ukladá právnemu zástupcovi mesta pripraviť právnu analýzu o predaji budovy s.č. 194 na ul. A. Warholu v Medzilaborciach na najbližšie riadne zasadnutie Mestského zastupiteľstva.

  Ing. Ivan Solej
							            primátor mesta